29/11/2010 | Administración LocalProvincial
Deputación Provincial da Coruña
Servizo de Fomento e Servizos Provinciais. Sección de Promoción Económica
Bases convocatoria do programa de subvencións dirixido ás organizacións profesionais agrarias e labregas da provincia da Coruña durante o ano 2010

As bases propostas teñen a finalidade de establecer o réxime xurídico polo que se rexerán as subvencións que a Deputación da Coruña convoque en réximen de concurrencia competitiva en materia de promoción económica. Neste senso, os programas que se convocan son os seguintes: 1.- PROGRAMA APLICACIÓN PRESUPOSTARIA IMPORTE ------------------------------------------------------------------------------------------------------------------------------------------------------------------------------- Subv. para actividade xeral: 0305/414A /481 300.000,00 € A Deputación da Coruña quere pola presente convocatoria, dar apoio ás Organizacións Profesionais Agrarias E (OPAs) con implantación na provincia e contribuír para que acaden os obxectivos que lles son propios, a fomentar a participación dos/as agricultores/as e gandeiros/as no seu ámbito de actuación, contribuíndo deste xeito a impulsar a democratización do agro. A presente convocatoria márcase obxectivos de caracter xeral como a mellora da xestión e organización de actividades mediante a concesión de subvencións. Son prioritarias nesta convocatoria, accións dirixidas a mellorar a calidade de vida dos agricultores/as e gandeiros/as mediante a vertebración social e profesional do sector agrario, para a mellora da atención dos gandeiros/as e agricultores/as por parte das OPAs. En concreto aquelas que fomenten uns usos respectuosos co medio ambiente acorde coas boas prácticas agrícolas e gandeiras. Consonte co anterior e de conformidade co disposto na Lei 7/1985, de bases de réxime local, Regulamento de servizos das corporacións locais e na Lei 5/1997, de administración local de Galicia, e con cargo ao presuposto da Deputación para 2009, convócanse, para o período que vai comprendido entre o 1 de xaneiro e o 31 de decembro de 2010, as subvencións que seguidamente se detallan: Máis concretamente, as axudas poderanse referir, entre outras, ás seguintes materias: - Gastos correntes de persoal, bens e servizos asociados ás oficinas abertas polas OPAs na provincia da Coruña, pequenas reparacións que non teñan o caracter de inventariables. - Gastos de seminarios, xornadas e congresos, incluídos os de manutención e estancia cos límites establecidos pola lexislación vixente. Poderán optar ás axudas contidas na presente convocatoria as Organizacións Profesionais Agrarias legalmente constituídas en Galicia que concorreran ás eleccións a cámaras agrarias na provincia da Coruña que tiveron lugar o 26 de maio de 2002, segundo o recollido na disposición transitoria única da Lei 1/2006, do 5 de xuño do Consello Agrario Galego que cumpran os seguintes requisitos: 1. Estar legalmente constituídas.2. Desenvolver as súas actividades no ámbito territorial da provincia ou sobre temas de interese para a provincia.3. Non estar incursa en ningún dos supostos de incapacidade ou incompatibilidade para a percepción de axudas ou subvencións públicas.4. Estar ao día nas súas obrigas tributarias, coa Seguridade Social e coa Deputación. As entidades poderán solicitar un máximo de dúas subvencións para actividade xeral. As solicitudes formularanse nos modelos normalizados que se facilitarán no Rexistro Xeral da Deputación, na Sección de Promoción Económica Achegarase tamén a seguinte documentación: A.- Fotocopia compulsada da tarxeta do CIF da entidade e do NIF do representante. B.- Fotocopia dos estatutos da entidade. C.- Certificación orixinal dos datos bancarios da entidade, segundo o modelo aprobado pola Deputación. D.- Certificación orixinal acreditativa do acordo no que se aproba a participación nestes programas e do nomeamento do representante para as súas relacións coa Deputación. E.-Declaración de estar ao corrente das obrigas tributarias e coa Seguridade Social. F.- Declaración orixinal do representante de non estar incurso en causas de incompatibilidade ou incapacidade para contratar e percibir subvencións da Administración pública e de aceptación das bases da convocatoria, e de que se axustan á realidade os datos e os documentos achegados coa solicitude. G.- Autorización para que a Deputación poida obter as certificacións da Axencia Estatal da Administración Tributaria e da Tesourería da Seguridade Social nas que se acredite que a entidade está ó corrente nas súas obrigas tributarias e coa Seguridade Social no momento de recoñecer as obrigacións e ordenar o pagamento das subvencións. No caso de non dar esta autorización, deberá a entidade solicitante achegar dita acreditacion cos documentos xustificativos da subvención. H.- Memoria explicativa da actividade que se vai realizar, que fará mención ás persoas benefiadas directa ou indirectamente pola axuda e o calendario fixado. I.- Presuposto aproximado de gastos, que non poderá ser superior a 200.000.-€ entre as dúas peticións, e da previsión de ingresos correspondentes para ditos gastos. J.- Acompañarase así mesmo, o compromiso da entidade respecto do seguinte:.  A facer constar, en todo tipo de información que realice no desenvolvemento da actividade subvencionada, a colaboración prestada pola Deputación Provincial da Coruña.  A solicitar, polo menos, tres ofertas de distintos proveedores no caso de que o gasto sexa superior a 12.000 € na prestación de servizos, nos termos do artigo 31.3 da Lei 38/2003, xeral de subvencións. K.- Importe da subvención solicitada que non poderá superar ó 80% do presuposto calculado de gastos, sendo a axuda máxima entre as dúas petición, 100.000€. De conformidade co art.35. f) da Lei 30/1992, se os documentos solicitados nos apartados A, B, e C, anteriores están en poder da Deputación, o solicitante non terá que remitilos outra vez, pero terá que sinalar a data e a dependencia na que se presentaran anteriormente. A documentación que se entregue en fotocopia ha de vir compulsada. O defecto, erro ou ausencia na presentación da documentación á que se refire esta base 4 deberase solucionar no prazo de dez días dende a recepción do requirimento. As solicitudes presentaranse no Rexistro Xeral da Deputación da Coruña, nos rexistros municipais dos concellos que teñen asinado convenio para este fin coa Deputación da Coruña (pode verse a relación de concellos con convenio na páxina web www.dicoruna.es) ou en calquera outros rexistros públicos aos que se refire o artigo 38.4 da Lei 30/1992, de réxime xurídico das administracións públicas e do procedemento administrativo común. O prazo de presentación de solicitudes comezará ao día seguinte á publicación da presente convocatoria no Boletín Oficial da Provincia e será de QUINCE DÍAS. Estas peticións tramítanse de acordo coas presentes bases, agás o cumprimento do prazo. A concesión das subvencións realizarase, mediante un réxime de concorrencia competitiva, por resolución da Presidencia, a proposta motivada da Comisión Avaliadora e requirirá informe do Servizo de Fomento, no que se reflicta que da información que consta no seu poder, derívase que os beneficiarios cumpren todos os requisitos necesarios para acceder ás subvencións. A comisión avaliadora estará composta polos seguintes membros: Presidente: Deputado - presidente da Comisión de Promoción Económica, Emprego e Turismo. Vocais: Tres Deputados/as designados/as polo Presidente da Deputación. Na comisión actuará como secretario/a, sen voto, un funcionario do Servizo de Fomento. A selección das peticións e a contía das subvencións determinarase unha vez consideradas as actividades que se van realizar, ponderando as seguintes circunstancias: - Interese das actividades ou investimentos: ata 20 puntos, dos que 10 como mínimo concederanse en función da prioridade sinalada polo solicitante na petición. - Número de beneficiados directa ou indirectamente polas actividades ou investimentos: ata 10 puntos. - Coeficiente de financiamento derivado da solicitude: ata 35 puntos. - Adecuación das actividades que se van realizar ó interese provincial ata 30 puntos desagregados da forma seguinte: * Nivel de implantación das entidades peticionarias no territorio da provincia ata 10 puntos * Espallamento do proxecto no territorio da provincia ata 20 puntos - Emprego da Lingua Galega na realización das actividades ou condutas polas que se solicita a axuda: ata 5 puntos. A resolución de concesión deberase notificar expresamente a tódolos solicitantes de forma fidedigna entre o primeiro trimestre e o terceiro de cada ano, publicarase no Boletín Oficial da Provincia as subvencións concedidas no exercicio anterior. Contra o rexeitamento expreso ou presunto das solicitudes presentadas poderán formularse os recursos que procedan. O prazo para a xustificación das subvencións finalizará o día 31 de xullo de 2011, se ben antes de finalizar o prazo, poderá ampliarse, conforme ao previsto no artigo 49 da Lei 30/92, por solicitude do interesado ou por proposta razoada da unidade xestora. Se non se presenta a xustificación dentro de prazo (inicial ou prorrogado), requerirase ao beneficiario para a súa presentación (art.70 do Regulamento de subvencións). A falta de presentación no prazo de 15 días dende o requerimento, dará lugar a que por resolución da Presidencia se inicie expediente de anulación do correspondente compromiso. A resolución final notificaráselle á entidade e á Intervención provincial para o seu reflexo contable. En calquera caso, salvo o disposto no parágrafo anterior, a data límite para a xustificación non poderá exceder da fixada nas bases de execución do presuposto xeral da Deputación da Coruña para o exercicio 2010.7.2.1. Logo da concesión da subvención e acreditanda previamente a constitución de fianza dabondo, poderase expedir por adiantado ata o 50 por 100 da subvención concedida. A fianza ou aval deberá cubrir o importe total da cantidade anticipada máis un vinte por cento en concepto de xuros moratorios. A ENTIDADE BENEFICIARIA deberá acreditar previamente que está ao corrente das súas obrigas tributarias e coa Seguridade Social e coa Deputación. Non será posible expedir un pago anticipado se a ENTIDADE BENEFICIARIA ten pendente de xustificación unha cantidade anticipada con anterioridade para a mesma finalidade ou para outras finalidades e, tendo finalizado o prazo previsto, non se teña presentado a xustificación correspondente. Para a recepción dos fondos anticipados, a ENTIDADE BENEFICIARIA deberá ter unha conta bancaria co título “Fondos para atender á actividade.”. Con cargo a dita conta bancaria deberán efectuarse tódolos cobros e pagamentos que correspondan á actividade ou investimento subvencionado. Un extracto dos movementos da conta deberá remitirse á Deputación Provincial xunto coa xustificación documental da aplicación dos fondos provinciais á finalidade prevista.7.2.2.- O segundo 50 por 100 das subvencións aboaranse despois da xustificación dos gastos.7.2.3.- Para os efectos de xustificación das subvencións, defínese o coeficiente de financiamento como o cociente entre o importe da subvención solicitada e o importe do presuposto estimativo de gastos. A aplicación deste coeficiente ó importe da subvención concedida dará lugar ó presuposto subvencionado que será o que se teña que xustificar para cobrar a subvención; é dicir: Importe subvención concedida Presuposto subvencionado = ------------------------------------------------------------- Cf No caso de ter outras subvencións para o mesmo obxecto que, en concorrencia coa subvención da Deputación, teñan un importe superior á cantidade resultante do cálculo anterior, o presuposto subvencionado será a suma das subvencións. O gasto xustificado documentalmente deberá acadar polo menos, o importe do presuposto subvencionado.7.2.4.- O importe das subvencións concedidas, en ningún caso, poderá ser de tal contía que, en concorrencia con subvencións ou axudas doutras Administracións públicas ou entidades privadas, supere o custo da actividade que desenvolverá o beneficiario.7.2.5.- Para o cobro da subvención as entidades deberán estar ó corrente das súas obrigas fiscais coa Deputación da Coruña, situación que determinará de oficio a propia Deputación, a través do Servizo Provincial de Recadación. Así mesmo, deberán estar ó corrente das súas obrigas tributarias e coa Seguridade Social e presentar as certificacións acreditativas desta situación no caso de que non autoricen expresamente á Deputación para solicitalas directamente.7.2.6.-Toda alteración das condicións tidas en conta para a concesión da subvención, e en todo caso a obtención concorrente de subvencións doutras administracións públicas ou entidades privadas, poderá dar lugar á modificación da resolución da concesión.7.2.7.- O beneficiario deberá someterse aos procedementos de control ou auditoría que se realicen pola Intervención provincial, polos seus propios medios ou a través de empresas colaboradoras, e tamén, na condición de contadante, aos procedementos de control que poida realizar o Consello de contas de Galicia, o Tribunal de contas ou calquera outro órgano de control interno ou externo, nacional ou europeo. E como resultado de ditos procedementos, poderá esixirse responsabilidade administrativa, consonte ao previsto na Lei 38/2003, xeral de subvencións, e no seu caso, responsabilidade penal, de conformidade co Código Penal. Para o cobro da subvención as entidades deberán presentar a documentación que a continuación se sinala: A.- Facturas acreditativas dos gastos realizados. Coa finalidade de dar cumprimento ó disposto no art.73.2, do Regulamento (RD 887/2006 de 21 de xullo que aproba a Lei 38/2003, de 17 de novembro, Xeral de Subvencións), no caso de presentar fotocopias, antes de facer a fotocopia deberá extenderse no original da factura unha dilixencia na que se faga constar que a factura foi utilizada como justificante de gastos para obtención dunha subvención da Deputación da Coruña. B.- Unha memoria da actuación xustificativa do cumprimento das condicións impostas na concesión da subvención con indicación das actividades realizadas e dos resultados obtidos. No suposto de suministro de bens de equipo ou de prestación de servizos por empresas de consultoría ou de asistencia técnica, se o gastos subvencionable supera a contía de 12.000 euros deberá acreditar á solicitude dos tres presupostos estasblecidos no art.31.3 da Lei 38/2003 de 17 de novembro, Xeral de Subvencións. C.- Unha relación clasificada dos gastos asinada polo secretario da entidade e co visto e prace do seu presidente, con identificación dos acreedores (nome ou razón social, apelidos e NIF), dos conceptos de gasto (número de factura ou documento equivalente, importe e data de emisión) e, no seu caso, data e medio de pago. Dito pago, que se poderá realizar tanto antes como despois do cobro da subvención, deberá quedar acreditado documentalmente mediante a utilización de transferencia bancaria, tarxetas de débito ou crédito, cheque nominativo ou calquera outro que deixe constancia da data de pago e da identidade do preceptor. Só excepcionalmente se poderá realizar o pago en metálico en importes de escasa contía (ata 150 €) nos que non resulte posible a utilización dun dos medios anteriormente indicados. D.- Unha certificación expedida polo secretario da entidade, co visto e prace do seu presidente, na que se faga constar que o gasto foi reflectida, na forma preceptiva, no libro de contabilidade da entidade, segundo o disposto no art.14.1 da Lei 38/2003 de 17 de novembro, Xeral de Subvencións. E.- Unha relación detallada das subvencións ou axudas obtidas doutas Administracións públicas ou entidades privadas para o mesmo obxecto, con indicación do seu importe ou procedencia, ou, pola contra, declaración de non ter outras subvencións públicas ou privadas para o mesmo obxecto. A Deputación da Coruña, aleatoriamente, comprobará os xustificantes que estime oportunos, e que permitan obter unha evidencia razoable sobor da axeitada aplicación da subvención, para o que poderá requerir á entidade a remisión dos xustificantes dos gastos seleccionados. Nos casos en que sexa de aplicación, a entidade deberá acreditar o cumprimento das obrigas sinaladas no art.31.3 da Lei Xeral de Subvencións. Así mesmo, no caso de concorrencia de subvencións públicas que se atopen xustificadas, poderá achegarse certificación da Administración concedente, na que se detallen os conceptos subvencionados e os importes xustificados e período ó que se refiren os gastos. Co obxecto de facilitar o control financieiro posterior, os beneficiarios deberán realizar o pago por un medio no que quede acreditado documentalmente a súa data e a identidade do preceptor (transferencia bancaria, tarxetas de débito ou crédito, cheque nominativo, etc.). Só excepcionalmente se poderá realizar o pago en metálico en importes de escasa contía (ata 150€) nos que non resulte posible a utilización dun dos medios anteriormente indicados. Así mesmo, os beneficiarios das subvencións teñen a obriga de conservar os documentos xustificativos da aplicación dos fondos recibidos durante un mínimo de catro anos, en tanto que poden ser obxeto das correspondentes actividades de control pola Deputación. Para os beneficiarios aos que non lle resulta de aplicación obrigatoria o Plan de contas adaptado ás entidades non lucrativas (R. D. 776/1998, do 30 de abril), abondará con que leven os seguintes Libros e rexistros:  Libro diario de ingresos e gastos, no que se reflicten por orde cronolóxica tódolos ingresos e gastos e que deberá estar debidamente conciliado cos movementos realizados a través das contas bancarias. Dito Libro deberá estar dilixenciado polo presidente, polo secretario e polo tesoureiro da entidade.  Liquidación anual de ingresos e gastos, que deberá resultar dos movementos producidos no Libro anterior e na que quedará constancia da súa aprobación pola Asamblea de socios.  Libro de Inventarios, no que se reflicten axeitadamente tódolos bens e dereitos da entidade, así como as súas altas e baixas, e que tamén deberá ser diligenciado polo presidente, secretario e tesoureiro. Á vista da documentación xustificativa presentada e despois dos informes da Sección de Promoción Económica e do Servizo de Fiscalización, o órgano competente valorará o cumprimento das actividades subvencionados e se a documentación é correcta, procederase ó pago da subvención. No caso de que a documentación xustificativa fose incorrecta ou insuficiente, darase un prazo de dez días para a súa corrección. Para a valoración do cumprimento da finalidade básica da subvención e pago dela, terase en conta o seguinte: No caso de que se xustifique gasto polo 100 % do presuposto subvencionado, aboarase a totalidade da subvención. No caso de que se xustifique gasto inferior ó 100% e, polo menos do 50% do presuposto subvencionado, aboarase a parte proporcional da subvención, mediante aplicación do coeficiente de financiación ao importe total dos gastos acreditados. No caso de que se xustifique gasto inferior ó 50% do presuposto subvencionado, non se considerará cumprida a finalidade básica da subvención, polo que non se aboará cantidade ninguna, sin perxuicio da aplicación do réxime sancionador correspondente. O aboamento da subvención materializarase mediante ingreso na conta sinalada pola entidade.1.- O incumprimento dalgunha das condicións previstas noas presentes bases poderá conlevar a obriga de reintegro parcial ou total dos fondos recibidos, así como ao pago dos xuros de demora que se devenguen desde o día no que se realizou o pago ata o momento no que se acorde a procedencia do reintegro.2.- Sen prexuizo do anterior, dito incumprimento tamén poderá ser constitutivo dalgunha das infraccións tipificadas na Lei 38/2003, de 17 de novembro, ou na Lei 9/2007, de 13 de xuño, de subvencións de Galicia, séndolle de aplicación o cadro de sancións previstos nas normas citadas.3.- Na determinación de sancións no caso de comisión de falta leve prevista no art.56 de dita lei, aplicarase a multa fixada no art.59 en contía comprendida entre 75 e 6000 euros.4.- No caso de incumprimento dos prazos de xustificación si o retraso no cumprimento do prazo de xustificación non excede dun mes, a sanción prevista na lei imporase no seu grao mínimo e será do 10% do importe da subvención outorgada co límite de 75 euros. Se excedese dun mes e non chegase a tres, a sanción imporase no seu grao medio e será do 20% do importe da subvención outorgada co límite de 400 euros. E si a extemporaneidade da xustificación excedese de tres meses, a sanción imporase no seu grao máximo que suporá o 30% do importe da subvención sin que poida superar o importe total de 900 euros. O incrumprimento reiterado, polo mesmo beneficiario, en distintas convocatorias nos prazos de xustificación implicará que se apliquen as sancións antes expostas elevando nun grao a que proceda. Con carácter xeral admitiranse fotocopias sempre que veñan compulsadas: - Diante de notario. - Polo Rexistro Xeral da Deputación da Coruña. - Polo órgano administrativo que teña no seu poder os documentos orixinais. - Polos organismos públicos a que se refire o artigo 38.5 en relación co artígo 38.4 da Lei 30/92 do 26.11.1992 BOE nº 285 do 27.11.1992). Coa finalidade de dar cumprimento ó disposto no art.73.2 do Regulamento RD 887/2006 de 21 de xullo, que aproba o Regulamento da Lei 38/2003, de 17 de novembro Xeral de Subvencións, no caso de presentar fotocopias, antes de facer a fotocopia deberá extenderse no orixinal da factura unha dilixencia na que se faga constar que a factura foi utilizada como xustificante de gastos para obtención dunha subvención da Deputación da Coruña. Para o non previsto nesta convocatoria, en especial todo aquelo que fai referencia á posibilidade de levar a cabo un control financieiro no ano seguinte das subvencións xustificadas e pagadas, serán de aplicación as normas incluídas nas Bases de execución do presuposto xeral da Deputación da Coruña para o exercicio de 2010, na Lei 38/2003, do 17 de novembro, xeral de subvencións e na Lei 9/2007 de subvencións de Galicia. Os datos da subvención concedida quedarán incorporados ao Rexistro público de subvencións, tendo dereito os interesados á protección dos datos de carácter persoal, nos termos previstos na Lei orgánica 15/1999, de 13 de decembro, de protección de datos de carácter persoal. En ningún caso a presente convocatoria xerará dereito algún a favor dos solicitantes mentres tanto non se den as condicións presupostarias, procedimentais e xurídicas de aplicación.1.- a aprobación da presente convocatoria queda sometida á condición suspensiva da aprobación do expedente de modificación de créditos polo pleno da corporación, no que se suplemente o crédito adecuado e suficente para atender ás solicitudes.2.- Consonte co anterior non se poderá realizar acto ningún que supoña, directa ou indirectamente compromiso provincial de trascendencia presupuestaria en tanto non se cumpra a condición suspensiva citada no apartado anterior.3.- En ningún caso a presente convocatoria xerará dereito ningún a favor dos solicitantes mentres tanto non se dean as condicións presupuestarias, procedimentais e xurídicas de aplicación. O PRESIDENTE, O SECRETARIO Salvador Fernández Moreda José Luis Almau Supervía A Coruña a 18 de novembro de 2010